b'\n_START_ARTICLE_\nLudvik Bernard Grbec\n_START_SECTION_\n\xc5\xbdivljenje in delo\n_START_PARAGRAPH_\nRojen je bil v \xc5\xa0kofji Loki v hi\xc5\xa1i na Mestnem trgu. \xc5\xa0tudiral je na dunajski Medicinski fakulteti, kjer je napravil specializacijo iz okulistike. Do leta 1835 je bil zasebni zdravnik v Ljubljani, nato kratek \xc4\x8das v Vipavi. Med letoma 1836 in 1875 je deloval kot okro\xc5\xbeni zdravnik v rudniku \xc5\xbeivega srebra Idrija. Ukvarjal se je s preventivo in zdravljenjem zastrupitve z \xc5\xbeivim srebrom (merkurializem). Predvsem zaradi slednjega je bil zelo cenjen med kolegi. Upokojil se je leta 1875. Leta 1876 pa je postal cesarski svetnik._NEWLINE_Bil naj bi prvi dr. med. okulist v slovenskih de\xc5\xbeelah.'